CELEX: C2004/273/23
Language: el
Date: 2004-11-06 00:00:00
Title: Υπόθεση C-356/04: Αίτηση για την έκδοση προδικαστικής αποφάσεως που υπέβαλε το Rechtbank van Koophandel te Brussel, με απόφαση της 29ης Ιουλίου 2004, στην υπόθεση Lidl Belgium GmbH & Co KG κατά NV Etablissementen Franz Colruyt

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/12
            
         Αίτηση για την έκδοση προδικαστικής αποφάσεως που υπέβαλε το Rechtbank van Koophandel te Brussel, με απόφαση της 29ης Ιουλίου 2004, στην υπόθεση Lidl Belgium GmbH & Co KG κατά NV Etablissementen Franz Colruyt
   (Υπόθεση C-356/04)
   (2004/C 273/23)
   Με απόφαση της 29ης Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 18 Αυγούστου 2004, το Rechtbank van Koophandel te Brussel, στο πλαίσιο της διαφοράς μεταξύ Lidl Belgium GmbH & Co KG και NV Etablissementen Franz Colruyt που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1.
            
            
               Έχει το άρθρο 3α, παράγραφος 1, στοιχείο γ), της οδηγίας 84/450/ΕΟΚ (1), όπως προστέθηκε με την οδηγία 97/55/ΕΚ (2) του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση, την έννοια ότι η εκ μέρους του διαφημιζομένου σύγκριση του γενικού επίπέδου τιμών με αυτό των ανταγωνιστών, όπου βάσει συγκρίσεως της τιμής ενός δείγματος προϊόντων προκύπτουν επαγωγικώς συμπεράσματα, είναι ανεπίτρεπτη, διότι δημιουργεί οπωσδήποτε την εντύπωση ότι ο διαφημιζόμενος είναι φθηνότερος ως προς όλες τις κατηγορίες των προϊόντων του, ενώ η εφαρμοζόμενη σύγκριση αφορά ένα περιορισμένο μόνο δείγμα προϊόντων, εκτός αν η διαφήμιση επιτρέπει να γίνεται αντιληπτό ποια και πόσα προϊόντα, αφενός, του διαφημιζομένου και, αφετέρου, των περιλαμβανομένων στη διαφήμιση ανταγωνιστών συγκρίνονται, καθώς και να γίνεται γνωστό ποια θέση κατέχουν στη σύγκριση οι περιλαμβανόμενοι σ' αυτήν ανταγωνιστές ή ποιες θα είναι οι τιμές τους σε σχέση με αυτές του διαφημιζομένου και των άλλων περιλαμβανομένων στη σύγκριση ανταγωνιστών;
            
         
               2.
            
            
               Έχει το άρθρο 3α, παράγραφος 1, στοιχείο γ), της οδηγίας 84/450/ΕΟΚ, όπως προστέθηκε με την οδηγία 97/55/ΕΚ του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση, την έννοια ότι επιτρέπεται συγκριτική διαφήμιση μόνον όταν η σύγκριση αφορά εξατομικευμένα αγαθά ή υπηρεσίες που καλύπτουν τις ίδιες ανάγκες ή προορίζονται για τον ίδιο σκοπό, με αποκλεισμό κατηγοριών προϊόντων, ακόμη κι αν οι κατηγορίες αυτές, στο σύνολο τους και όχι κατ' ανάγκην όσον αφορά κάθε επί μέρους τμήμα, καλύπτουν τις ίδιες ανάγκες ή προορίζονται για τον ίδιο σκοπό;
            
         
               3.
            
            
               Έχει το άρθρο 3α, παράγραφος 1, στοιχείο γ), της οδηγίας 84/450/ΕΟΚ, όπως προστέθηκε με την οδηγία 97/55/ΕΚ του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση, την έννοια ότι συγκριτική διαφήμιση, στην οποία περιλαμβάνεται σύγκριση των τιμών προϊόντων ή το γενικό επίπεδο τιμών ανταγωνιστών, είναι αντικειμενική μόνον αν απαριθμεί τα συγκρινόμενα προϊόντα και τις συγκρινόμενες τιμές του διαφημιζομένου και όλων των περιλαμβανόμενων στη σύγκριση ανταγωνιστών και επιτρέπει να γίνονται γνωστές οι εφαρμοζόμενες από τον διαφημιζόμενο και από τους ανταγωνιστές του τιμές, οπότε όλα τα προϊόντα που περιελήφθησαν στη σύγκριση θα πρέπει να μνημονεύονται ρητώς για κάθε προμηθευτή θεωρούμενο μεμονωμένως;
            
         
               4.
            
            
               Έχει το άρθρο 3α, παράγραφος 1, στοιχείο γ), της οδηγίας 84/450/ΕΟΚ, όπως προστέθηκε με την οδηγία 97/55/ΕΚ του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση, την έννοια ότι ένα χαρακτηριστικό στη συγκριτική διαφήμιση πληροί την κατά το άρθρο αυτό προϋπόθεση δυνατότητας επαληθεύσεως μόνον όταν το χαρακτηριστικό αυτό μπορεί να επαληθευθεί ως προς τον αληθή του χαρακτήρα από αυτούς στους οποίους απευθύνεται η διαφήμιση ή αρκεί το ότι το χαρακτηριστικό μπορεί να επαληθευθεί από τρίτους στους οποίους δεν απευθύνεται η διαφήμιση;
            
         
               5.
            
            
               Έχει το άρθρο 3α, παράγραφος 1, στοιχείο γ), της οδηγίας 84/450/ΕΟΚ, όπως προστέθηκε με την οδηγία 97/55/ΕΚ του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση, την έννοια ότι η τιμή προϊόντων και το γενικό επίπεδο τιμών ανταγωνιστών συνιστούν καθεαυτά επαληθεύσιμο χαρακτηριστικό;
            
         
      (1)  ΕΕ L 250 της 19.9.1984, σ. 17-20.
   
      (2)  ΕΕ L 290 της 23.10.1997, σ. 18-23.